Herman Wildenvey

**Herman Wildenvey** (født **Herman Theodor Portaas**; 1885–1959) var en norsk dikter og oversetter.

## Biografi

Herman Wildenvey ble født den 20. juli 1885 i Mjøndalen i Nedre Eiker. Han bodde de tre første årene hos moren, Hanna Thoresdatter Grosvold på Smedjordet i Mjøndalen. 
Tre år gammel flyttet han til faren, Lauritz Portaas, på gården Portåsen i skogkanten høyt oppe over bygda. 

Wildenvey viste poetisk talent allerede i unge år. Han prøvde å ta examen artium ved et privat artiumskurs i Christiania på bare ett år, men ble «stadig avbrutt av episoder som i ettertid ble omskapt til sorgmuntre anekdoter». Før han fikk tatt eksamen reiste han til USA i 1904 med DS Norge og overlevde skipets forlis, noe han senere skrev om. Han var gift med forfatteren Gisken Wildenvey. Han bodde i Stavern fra 1923 frem til sin død, fra 1927 i villaen Hergisheim.

Wildenvey kalles gjerne vårens og forelskelsens dikter. Han skrev diktene sine i tradisjonell form, med rim og rytme.

## Bibliografi

Bøkene er diktsamlinger, hvis ikke annet er angitt
* 1902 *Campanula* (som H. Portaas)
* 1907 *Nyinger*
* 1910 *Ringsgang*, dramatisk dikt
* 1911 *Prismer*
* 1913 *Aarets eventyr*
* 1915 *Brændende hjerter*, roman
* 1916 *Kjærtegn*
* 1917 *Flygtninger*, noveller
* 1919 *Hemmeligheter*
* 1920 *Trold i ord*
* 1920 *Den glemte have*
* 1923 *Ildorkestret*
* 1924 **Streiftog i hjembygden*, roman
* 1925 Fiken av tistler*
* 1926 *Der falder stjerner*, skuespill
* 1927 *Et Herrens år*, roman
* 1930 *Dagenes sang*
* 1931 *Høstens lyre*
* 1932 *På ville veier, oplevelser og skildringer*, prosa
* 1935 *Stjernenes speil* 
* 1936 *En ung manns flukt*
* 1937 *Vingehesten og verden*, erindringer
* 1938 *Den nye rytmen*, erindringer
* 1940 *En lykkelig tid*, erindringer
* 1946 *Filomele*
* 1947 *Ved sangens kilder*
* 1952 *Polyhymnia*
* 1952 Verdens gang
* 1953 *Ugler til Athen*
* 1956 *Soluret*
* 1969 *Efterklang*, artikler og kåserier

;Oversettelser 
* *Sangenes bok* av Heinrich Heine (1929)
* *[[Farvel til våpnene]]* av Ernest Hemingway (1930)
* *Æsops fabler i norske dikt * av Aisopos (1941)
* *[[Som dere vil ha det|Leken i skogen]]* av William Shakespeare (1942)

## Diskografi
Magnus Grønneberg satte musikk til flere dikt og utga albumet *[[Wildenvey (album)|Wildenvey]]* i 2001. Wildenveys egne innlesninger av flere dikt ble utgitt på kassett i 1989 og på CD i 2005. I 2011 utga Jon Eikemo en innspilling av tolv Wildenwey-dikt, tonesatt av blant andre Ketil Bjørnstad, Stein Bull-Hansen og Paolo Vinaccia med så avvekslende tonefølge som saksofon, hardingfele, trekkspill og strykekvartett.«Anmeldelse: Jon Eikemo og Wildenwey, en dikter i sitt rike»

* Wildenvey-selskapet har også utgitt en kassett hvor Herman Wildenvey leser egne dikt.

;Diskografi over dikt av Herman Wildenvey lest av andre personer 

## Utmerkelser og ettermæle
 
                                                                                                                   
Herman Wildenvey fikk Statens kunstnerlønn fra 1932. Han ble utnevnt til Kommandør av St. Olavs Orden i 1955 for fortjeneste av norsk lyrikk.  Tidligere samme år ble han tildelt Dobloug-prisen. I 1986 ble han portrettert på frimerke, NK1003.

Barndomshjemmet Portåsen er bevart som en kulturarena, og drives som en avdeling av Buskerudmuseet.

Herman Wildenveys Poesipris deles hvert år ut på dikterens fødselsdag ved et arrangement på Hergisheim. Prisen består av kr 15&nbsp;000 samt en plakett med bronserelieff utført av billedhuggeren Ørnulf Bast. Formålet med prisen er å styrke interessen for Herman Wildenveys dikterkunst og stimulere arbeidet for at poetiske verdier får større plass.

Han er hedret med gatenavn i flere norske kommuner.

## Referanser

## Litteratur
* 
* 
* 
* 
* 
* 
* 
## Eksterne lenker
* Wildenwey leser egne dikt, ''youTube
* Wildenvey-selskapet 
* Portåsen – Wildenveys barndomshjem
* Digitaliserte bøker av Herman Wildenvey og om Herman Wildenvey hos Nasjonalbiblioteket.
*Herman Wildenvey i Norsk Oversetterleksikon